Title: Niškom zaštitniku gradjana prošle godine žalilo se više od 2
Author: Owner
Last saved by: Goran Stojic

NIŠKOM ZAŠTITNIKU GRAĐANA U PROŠLOJ GODINI SE ŽALILO VIŠE OD 2.220 OSOBA

             Najviše pritužbi na komunalne poslove

*Niškom zaštitniku građana Sanji Stojančić prošle godine obratilo se više od 2.220 osoba i formirano je više od 114 predmeta u kojima su građani ukazivali na povredu njihovih prava, pokazuje godišnji izveštaj niškog ombudsmana za 2017.godinu
*Najveći broj pritužbi građana odnosi se na komunalne poslove,  38 odsto od ukupno pristiglih pritužbi

           Niškom zaštitniku građana Sanji Stojančić prošle godine obratilo se više od 2.220 osoba i formirano je više od 114 predmeta u kojima su građani ukazivali na povredu njihovih prava, pokazuje godišnji izveštaj niškog ombudsmana za 2017.godinu, koji je usvojen i na poslednjoj sednici Skupštine grada Niša. Najveći broj pritužbi građana odnosi se na komunalne poslove,  38 odsto od ukupno pristiglih pritužbi. Potom slede pritužbe na inspekcijske poslove, 10 odsto. Pritužbe građana se odnose i na radne odnose, kao i socijalnu i materijalnu pomoć.
        "Najviše pritužbi i dalje je na neefikasnost Sekretarijata za inspekcijske poslove, a među njima na Odsek građevinske inspekcije koja “ćuti” kada treba da postupi u korist građana", navedeno je u izveštaju objavljenom na gradskom sajtu. “Može se uočiti da se najveći broj građana žali na javna i javnokomunalna preduzeća, dok se manji broj njih žali na rad sekretarijata u okviru Gradske uprave. Na rad sekretarijata , ustanova i preduzeća koja je osnovao Grad Niš, nisu podnošene predstavke tokom 2017.godine.Od svih sekretarijata na nivou grada Niša, građani su se žalili na ukupno njih devet”, navodi se u izveštaju.
        Veći broj obraćanja i formalnih pritužbi ukazuje na to da administracija i dalje doživljava građane kao prekobrojne predmete. Građani i dalje nailaze na poteškoće prilikom ostvarivanja kontakta sa organima javne vlasti, takođe su veoma nezadovoljni brzinom, efikasnošću i kvalitetom rada javnih službi, potom mnogi problemi na koje su građani ukazivali u prethodnim obraćanjima i dalje nisu rešeni.
         "Građani nailaze i dalje na poteškoće prilikom ostvarivanja kontakta sa organima javne vlasti, veoma su nezadovoljni brzinom, efikasnošću i kvalitetom rada javnih službi, i nerešavanjem problema na koje su ukazali. Organi javne vlasti i javni službenici u svom radu u velikoj meri okrenuti sebi, a ne građanima i njihovim pravima i na zakonu zasnovanim interesima", istaknuto je u izveštaju niškog zaštitnika građana.
              U izveštaju je, takođe, navedeno da nedovoljno dobro organizovane službe pravne pomoći pri gradskim opštinama ili njihovo nepostojanje, sa druge strane, doprineli su da pravda bude dostižna malom broju građana koji imaju mogućnost da plate advokatske usluge za sastavljanje pravnih lekova i zastupanje pred sudovima i drugim državnim organima.
         Sa statističkog aspekta, u toku 2017. godine, zaštitnik građana Grad Niša je u 1951 slučaju obavio razgovor sa građanima u kancelariji, u 163 slučaja je obavio telefonski razgovor sa građanima, a podneto je 114 pritužbi.
        Kako se određeni broj usmenih pritužbi i pisanih predstavki istovremeno odnosi na više povreda prava ili nepravilnosti u radu više organa, a takođe i značajan broj neposrednih obraćanja građana nije bilo moguće objektivno evidentirati, procena je zaštitnika građana da je u toku 2017.godine i do 3.000 građana ostvarilo neposredni kontakt sa zaštitnikom građana i zaposlenima u Kancelariji. 
        “U sprovedenim postupcima organi uprave, javna preduzeća i ustanove u velikom procentu su pokazali spremnost za saradnju sa zaštitnikom građana”, navedeno je u izveštaju. “To je posebno uočljivo u zadnjim mesecima izveštajnog perioda, u odnosu na početni period, kada su kasnili sa dostavljanjem informacija, davali nepotpune, stereotipne odgovore koji nisu bili u funkciji efikasnog i stručnog obavljanja javnih poslova i kada se moralo po više puta urgirati kako bi se omogućilo vođenje postupka”.
            Postupajući u 1.295 slučajeva po optužbama tokom 2017.godine, zaštitnik građana u Nišu završio je postupanja u 122 predmeta.
             Za 26 slučajeva postupak okončan pozitivnim rešenjem, odbačeno je 36 pritužbi, 50 postupaka je obustavljeno, jedna stranka je odustala od pritužbe, tri stranke se nisu izjasnile nakon odgovora organa, a šest predmeta je prosleđeno nadležnom Zaštitniku građana Republike Srbije.
                                      V.Petrović
LEG:DA LI SU GRAĐANI “SUVIŠNI” KADA JE U PITANJU ADMIN ISTRACIJA:veliki broj traži pomoć od zaštitnika

(Projekat “Nišlije se uključuju u odlučivanje” sufinansiran iz budžeta grada Niša)